**Kompetencebeskrivelse for**

**Social- og sundhedsassistenter**

Medicinsk afdeling

Regionshospitalet Gødstrup

Regionshospitalet Gødstrup

Medicinsk afdeling

Marts 23

Regionshospitalet Gødstrup

Medicinsk Afdeling

Marts 2023

**Indholdsfortegnelse**

[Forord 3](#_Toc128128149)

[Formål 3](#_Toc128128150)

[Ansvar og delegering 4](#_Toc128128151)

[Oversygeplejersken 5](#_Toc128128152)

[Social- og sundhedsassistenten 5](#_Toc128128153)

[Kompetencer og opgaver 6](#_Toc128128154)

[Kompetenceniveauer for social-og sundhedsassistenter ansat i Medicinsk Afdeling, Regionshospitalet Gødstrup (5) 7](#_Toc128128155)

[Konkrete opgaver beskrevet og farveinddelt til og med niveau 3 11](#_Toc128128156)

[Referencer 16](#_Toc128128157)

## Forord

Alle sundhedsprofessionelle har et medansvar i at udvikle kompetencer for at kunne udfylde fremtidens kerneopgaver. Med vores faglige baggrund er vi forpligtet til at tage ansvar for samarbejdet om den fælles opgaveløsning. Den sundhedsprofessionelle agerer ud fra egne kompetencer og viden om øvrige kollegers kompetencer.

## Formål

Formålet med kompetenceprofilen er at skabe en fælles forståelse og et fælles grundlag for hvilke kompetencer social- og sundhedsassistenter skal oparbejde i Medicinsk afdeling på Regionshospitalet Gødstrup.

Kompetenceprofilen skal skabe grundlag for høj faglig kvalitet og bidrage til at sikre patientsikkerheden. Kompetenceprofilen indeholder både kompetencer inden for det sociale, faglige, organisatoriske og vedrørende læring.

Kompetenceprofilen er udarbejdet ud fra Autorisationsloven og Bekendtgørelsen om erhvervsuddannelsen til social- og sundhedsassistent. (1)

## Ansvar og delegering

**Ansvar**

Som social og sundhedsassistent er du autoriseret sundhedsperson – på baggrund af gennemført uddannelse. Med autorisationen følger pligter og rettigheder.

Som autoriseret sundhedsperson er du

* forpligtet til at udvise omhu og samvittighedsfuldhed i dit arbejde – hvilket betyder, at du selvstændigt tager ansvar for at dit arbejde udføres fagligt forsvarligt, at du holder dig ajour fagligt og at du følger gældende love og bekendtgørelser samt hospitalets retningslinjer
* forpligtet til at dokumentere i patienternes journaler – for at sikre alle som deltager i patientens forløb har nødvendige og relevante oplysninger, så patienten sikres korrekt og rettidig behandling.
* forpligtet til at deltage i tilsyn, som foretages af Styrelsen for Patientsikkerhed
* forpligtet til at rapportere utilsigtede hændelser, som du oplever

**Delegering**

I afdelingen delegeres en del opgaver til det der i lovgivningen kaldes medhjælp fx når læge delegerer anlæggelse af KAD eller medicinadministration til en social og sundhedsassistent.

Som medhjælp er det vigtigt:

* at du følger givne instrukser
* siger fra, hvis du ikke kan varetage den opgave du er bedt om at udføre – dette ligger også ind under pligten til at udvise omhu og samvittighedsfuldhed

Som social og sundhedsassistent kan du delegere eller videredelegere en opgave til elever, studerende eller anden social- og sundhedsassistent.

Som den der delegerer eller videredelegerer, er det vigtigt at du:

* udviser omhu og samvittighedsfuldhed i forbindelse med delegation, det betyder at sikrer dig at eleven/den studerende/ social-og sundhedsassistenten har kompetencer til at udføre opgaven
* giver relevante og rigtige instrukser, og at sikre dig at eleven/den studerende/social- og sundhedsassistenten forstår disse
* i nødvendigt omfang fører tilsyn med eleven/den studerende/social-og sundhedsassistenten i udførelse af opgaven.

### Oversygeplejersken

Det er oversygeplejersken som bærer det overordnede ansvar for opgavefordeling og opgavetilrettelæggelse. Beslutninger vedrørende hvilke opgaver og handlinger af mere specifik karakter, som kan tilgå social- og sundhedsassistenten træffes af oversygeplejersken i de enkelte afsnit.

Oversygeplejersken har ansvaret for at social og sundhedsassistenten oplæres grundigt i de delegerede kompetencer.

Oversygeplejersken skal vurdere og sikre at den enkelte social- og sundhedsassistent har de fornødne kompetencer til at løse opgaverne i afsnittet.

### Social- og sundhedsassistenten

Social- og sundhedsassistenten har selvstændigt ansvaret for at udføre sit arbejde i overensstemmelse med de faglige, etiske og juridiske regler jævnfør ansvaret som autoriseret sundhedspersonale (1).

Arbejdsopgaver som social- og sundhedsassistenten tager ansvar for:

* at vurdere behov for og udføre grundlæggende sundheds- og sygeplejeopgaver. Herunder varetagelse af personlig og praktisk hjælp samt støtte til egenomsorg
* at tilrettelægge, koordinere, gennemføre og evaluere stabile/forudsigelige patientforløb fra indlæggelse til udskrivelse
* selvstændigt kunne dokumentere den udførte sygepleje og videregive faglige informationer til samarbejdspartnere
* kunne indgå i tværprofessionelt samarbejde i koordinering af patientforløb
* kunne vejlede og instruere i grundlæggende sygeplejeopgaver til såvel patient, pårørende og kolleger
* at indgå i og medvirke ved udførelsen af specielle sundheds- og sygeplejeopgaver
* varetage medicindispensering og medicinadministration i henhold til lovgivning og specialets retningslinjer
* varetage koordinerende opgaver i samarbejde med patienter, pårørende, kolleger i sundheds- og socialsektoren under indlæggelse og ved udskrivelse, herunder relevant koordination mellem sygehus og kommunen.
* varetage relevante undervisende opgaver i forhold til patienter, pårørende, elever, studerende og kolleger. (4)

## Kompetencer og opgaver

På Regionshospitalet Gødstrup er der udarbejdet en retningslinje vedrørende Uddannelse, kompetenceudvikling, medarbejderudviklingssamtaler (MUS) og RMUK, HEV og RHG, som kan læses i sin helhed her:

[1.4.5.1. Uddannelse, kompetenceudvikling, medarbejderudviklingssamtaler (MUS) og RMUK, HEV og RHG](https://e-dok.rm.dk/edok/Admin/GUI.nsf/Desktop.html?open&openlink=https://e-dok.rm.dk/edok/enduser/portal.nsf/Main.html?open&unid=XFC30BBED8631DC97C125764F0044045E&level=HOVEME&dbpath=/edok/editor/HOVE.nsf/&windowwidth=1100&windowheight=600&windowtitle=S%F8g)

Social- og sundhedsassistenten har fagligt, juridisk og etiske ansvar for udførelse af arbejdet i henhold til funktionsbeskrivelsen (mgl. link)

Det forventes at social- og sundhedsassistenten udviser vilje og evne til personlig og faglig udvikling, samt tager del i egen uddannelse og opsøger viden i forhold til arbejdsområdet.

## Kompetenceniveauer for social-og sundhedsassistenter ansat i Medicinsk Afdeling, Regionshospitalet Gødstrup

Niveau 5 som er beskrevet i Kompetenceudvikling i Regionshospitalet Gødstrup (3) er ikke medtaget i kompetenceniveauer for social- og sundhedsassistenter i Medicinsk Afdeling, idet tilegnelsen af kompetencerne ikke er efterspurgte i det kliniske arbejde.

|  |  |  |  |
| --- | --- | --- | --- |
| Niveau 1  En social- og sundhedsassistent som er introduceret | Niveau 2  En social- og sundhedsassistent, som kan udføre opgaver  selvstændigt | Niveau 3  En social- og sundhedsassistent, der tegner faget ved hjælp af sine  mangfoldige kompetencer | Niveau 4  En social- og sundhedsassistent, der samskaber udvikling i eget fag og afdeling |
| Viden:  Er aktiv i at tilegne sig ny viden indenfor specialet.  Redegør for ofte forekommende, relevante sygeplejefaglige problemstillinger og opgaver.  Giver relevante løsningsforslag.  Dokumenterer den udførte sygepleje | Viden:  Opsøger viden og vejledning om relevante sygeplejefaglige problemstillinger  og udfører og dokumenterer sygepleje  Kan på baggrund af tilegnet viden argumentere og begrunde den valgte sygepleje i varierende patientsituationer  Forklarer hvordan forskellige symptomer og sygdomme  gensidigt påvirker hinanden  Agerer med ro og overblik i uforudsete og akutte situationer | Viden:  Anvender viden i prioritering og løsning af sygeplejen under hensyntagen til gældende kvalitetsstandard ex. e- dok dokumenter mm. og ressourcer, der er til rådighed  Kan, med baggrund i viden om sygeplejen relateret til specialet, selvstændigt observere og identificere  sygeplejefaglige problemstillinger, og er i stand til at reflektere og anlægge et sygeplejefagligt skøn i forhold til patientsituationer i afsnittet[[1]](#footnote-1)  Kan selvstændigt planlægge og koordinere patientforløb[[2]](#footnote-2)  Er i stand til at tage ansvaret, når akutteog uforudsete situationer, kræver det  Dokumenterer sygepleje og videregive relevante informationer og vejledninger til kolleger og tværfaglige samarbejdsparter på en anerkendende måde | Viden:  Anvender sin ekspertise til at kombinere faglig specialviden og praksis, således at egne og afdelingens ressourcer anvendes optimalt  Har pædagogisk indsigt og viden til at vurdere mindre erfarne kollegers og uddannelsessøgendes behov for viden og oplæring og tage initiativ til at ”gribe ind”, når der opstår et læringsbehov hos disse  Har viden om forandrings- og implementeringsprocesser gennem vedtagne udviklingsmetoder og redskaber |
| Færdigheder:  Indgår i forskellige patientrelationer og sygeplejefaglige problemstillinger mhp. at opøve et fagligt skøn  Udvikler under vejledning handlekompetence i den selvstændige og delegerede sygepleje i afsnittet (= færdigheder + viden) | Færdigheder:  Handler problemløsende i udførelsen af sygeplejen.  Udfører kendte sygeplejehandlinger, sikkert og med høj grad af opmærksomhed på prioritering af patientens og pårørendes behov | Færdigheder:  Udfører med stor selvstændighed den selvstændige og delegerede sygepleje også i komplekse situationer  Udfører sygepleje sikkert, rutineret og med høj faglig kvalitet  Vejleder sikkert, kolleger i at udfører relevante handlinger, og giver konstruktive tilbagemeldinger  til kolleger | Færdigheder:  Udviser omfattende handlekompetence som  kombineres med sidste nye viden indenfor sygeplejen relateret til specialet  medvirker til ændringer eller omlægning af arbejdsgange, procedurer mv.  Tager initiativ til og medvirker til udvikling og forbedringer af sygeplejen indenfor specialet  Er medansvarlig for at undervise kolleger i eget afsnit og på tværs af afdelinger om den sidste nye sygepleje viden indenfor specialet |
| Adfærd:  Viser forståelse for patient og pårørendes behov for sygepleje og inddrager dette i planlægning af den individuelle sygepleje  Anvender konstruktivt den vejledning, der gives    Deltager aktivt i at løse relevante opgaver i  afsnittet, under vejledning.  Deltager i faglige diskussioner | Adfærd:  Lytter opmærksomt til patienter og pårørende  og inddrager disse i planlægning og udførelse af sygeplejen  Viser stigende selvstændighed og opsøger vejledning efter behov  Tager ansvar for at løse hyppigt forekomne opgaver i afdelingen  Tager initiativ til faglige diskussioner | Adfærd:  Udviser ansvarlighed og professionalisme i  udførelsen af sygeplejen i mødet patienter og pårørende  Udviser initiativ, engagement og vilje i samarbejdsrelationer  Er initiativrig som rollemodel for kolleger og uddannelsessøgende  Tager initiativ til drøftelse af etiske, faglige  og personalemæssige problemstillinger, og  medvirker aktivt og loyalt til gennemførelse af nye beslutninger | Adfærd:  Er idéudviklende og kreativ i relation til at  omsætte idéer til nye muligheder  Tager ansvar for at der gennemføres drøftelser af etiske, faglige og personalemæssige  problemstillinger, og argumenterer fagligt for at gennemføre nye tiltag |

## Konkrete opgaver beskrevet og farveinddelt til og med niveau 3

Patientforløbene bliver i stigende grad mere komplekse på grund af bl.a. comorbiditet. Der er en øgning i antal indlæggelser samtidig med at indlæggelsestiden er faldende, hvilket betyder et større patientflow.

Ifølge Bekendtgørelse om erhvervsuddannelsen til Social- og sundhedsassistent (1) har social- og sundhedsassistenterne viden og færdigheder inden for det overordnede kompetenceområde: Professionel helhedsorienteret sygepleje og rehabilitering i samarbejde med borgere og patienter med grundlæggende behov i et tværprofessionelt og tværsektorielt samarbejde i det nære og det sammenhængende sundhedsvæsen. Det betyder at social- og sundhedsassistenterne som udgangspunkt har et selvstændigt ansvar i de forudsigelige patientforløb og et delegeret ansvar i de uforudsigelige forløb.

Nedenstående beskrivelsen retter sig mod opnåelse af de kliniske sygeplejekompetencer som er hyppigst forekomne i specialerne, og som forventes at social- og sundhedsassistenten kan udføre i Medicinsk Afdeling.

|  |  |  |  |  |  |
| --- | --- | --- | --- | --- | --- |
| Niveau 1  En social- og sundhedsassistent som er introduceret | Kan udføre | Niveau 2  En social- og sundhedsassistent, som kan udføre opgaver selvstændigt | Kan udføre | Niveau 3  En social- og sundhedsassistent, der tegner faget ved hjælp af sine mangfoldige kompetencer | Kan udføre |
| Kunne varetage patientens personlige hygiejne ud fra gældende retningslinjer og i samarbejde med og i respekt for patientens integritet og selvbestemmelse |  |  |  |  |  |
| Kunne vurdere patientens funktionsniveau.  Kunne udføre hensigtsmæssige lejringer og mobiliseringer  Kunne anvende relevante hjælpemidler i forflytninger og lejringer |  |  |  |  |  |
| Kunne vurdere ernæringstilstand.  Kunne oprette og bestille korrekt kost til patienten  Kunne foretage væske- og kostregistreringer  Kunne varetage pleje og indgift af sondeernæring i nasal sonde og PEG sonde både som bolus og på pumpe |  |  |  | Kunne anlægge ernæringssonde |  |
| Kunne måle blodsukker samt reagere på afvigelser fra normalen |  | Gennemføre grundlæggende medicinkursus  Kunne give fast og pn. insulin |  |  |  |
| Kunne vurdere og registrere vandladninger samt reagere ved afvigelser fra normalen  Kunne måle timediurese  Kunne foretage blærescanninger  Kunne seponere blærekateter ved mænd og kvinder |  | Kunne udføre procedurer ved engangs- eller intermitterende kateterisation (SIK) hos kvinder  Kunne anlægge KAD på kvinder |  | Kunne SIK'e mænd  Kunne anlægge KAD på mænd |  |
| Kunne vurdere og registrere afføringer samt reagere ved afvigelser fra normalen  Kunne give microlax og høj fosfatklyx |  | Kunne varetage stomipleje  Kunne påsætte fæcalpose  Kunne give olieindhældning |  |  |  |
| Kunne observere ekspectorat, opkast og aspirat samt kunne reagere relevant |  |  |  |  |  |
|  |  | Kunne vurdere og registrere pleuravæske  Kunne vurdere og registrere ascitesvæske |  |  |  |
|  |  | Kunne forsende specialespecifikke prøver korrekt |  |  |  |
| Kunne observere PVK samt kunne reagere ved uregelmæssigheder  Kunne fjerne PVK |  | Kunne skylle PVK igennem |  |  |  |
|  |  | Kunne skifte over til NaCl/glukose og kunne skylle infusionssæt igennem efter indgift af antibiotika  Kunne opsætte isotoniske NaCL og Glucose  Kunne nedtage iv. væske |  |  |  |
| Kunne TOKS'e patienter, samt reagere ved afvigelser fra det normale |  |  |  | Kunne varetage ortostatisk BT måling |  |
| Kunne opsætte nasal ilt efter ordination  Kunne observere og vurdere effekten |  |  |  | Kunne give iltterapi via Hudsonmaske  Kunne give ilt via reservoirmaske |  |
| Kunne administrere ophældt peroral medicin  Kunne administrere inhalationer  Kunne anvende cremer og salver korrekt |  | Kunne varetage medicindoseringer  Kunne give subcutane injektioner  Kunne administrere øjen- og  øredråber |  | Kunne give intramuskulære injektioner |  |
| Kunne observere forbindinger og reagere ved gennemsivning og uregelmæssigheder |  | Kunne varetage sårpleje ved stabile/kendte sår  Kunne give kaliummangenat-bade |  | Kunne anlægge Cobanforbindinger |  |
| Kunne dokumentere udført sygepleje i EPJ  Kunne foretage diverse screeninger og dokumentere disse |  | Kunne skrive udskrivningsstatus  Kunne skrive plejeforløbsplan  Kunne skrive udskrivningsrapport |  | Kunne afholde videokonferencer |  |
| Kunne observere smerter og kunne reagere hensigtsmæssigt herpå. |  |  |  |  |  |
| Kunne vurdere når en patient pludselig bliver akut dårlig og kunne reagere relevant på dette,  og kan give hjertemassage |  | Kan give hjertemassage og ventilere til hjertestopholdet kommer |  | Kunne udvise ro og sikkerhed i akutte situationer |  |
| Kunne overholde alle hygiejniske principper |  |  |  |  |  |

## 

## Referencer

1. Bekendtgørelse om erhvervsuddannelsen til social- og sundhedsassistent

[Bekendtgørelse om erhvervsuddannelsen til social- og sundhedsassistent (retsinformation.dk)](https://www.retsinformation.dk/eli/lta/2020/2304)

1. Kompetenceudviklingspolitik

[Kompetenceudviklingspolitik, regional politik](https://e-dok.rm.dk/edok/Admin/GUI.nsf/Desktop.html?open&openlink=https://e-dok.rm.dk/edok/enduser/portal.nsf/Main.html?open&unid=X86864C381159A137C12580EA0047BA34&level=HOVEME&dbpath=/edok/editor/RM.nsf/&windowwidth=1100&windowheight=600&windowtitle=S%F8g)

1. Uddannelse, kompetenceudvikling, medarbejderudviklingssamtaler (MUS) og RMUK, HEV og RHG

[Uddannelse, kompetenceudvikling, medarbejderudviklingssamtaler (MUS) og RMUK, HEV og RHG](https://e-dok.rm.dk/edok/Admin/GUI.nsf/Desktop.html?open&openlink=https://e-dok.rm.dk/edok/enduser/portal.nsf/Main.html?open&unid=XFC30BBED8631DC97C125764F0044045E&level=HOVE&dbpath=/edok/editor/HOVE.nsf/&windowwidth=1100&windowheight=600&windowtitle=S%F8g)

1. Kompetenceprofil for social- og sundhedsassistenter, Medicinsk Afdeling, Regionshospitalet Randers

[Kompetenceprofil for Social- og Sundhedsassistenter i Medicinsk Afdeling](https://e-dok.rm.dk/edok/Admin/GUI.nsf/Desktop.html?open&openlink=https://e-dok.rm.dk/edok/enduser/portal.nsf/Main.html?open&unid=XA451671DE2ABEA40C12584F800518D37&level=7005&dbpath=/edok/editor/700505.nsf/&windowwidth=1100&windowheight=600&windowtitle=S%F8g)

1. Kompetenceudviklingsprogram for social og sundhedsassistenter på Hjerte Sengeafsnit. Regionshospital Herning

<https://e-dok.rm.dk/edok/editor/HOVEHJ.nsf/vUpload/XC077E0432F51A535C125886400296E04?opendocument>

1. Afsnittene kan beskrive indenfor hvilke sygdomme i specialet dette er gældende [↑](#footnote-ref-1)
2. Afsnittene kan beskrive hvilke patientforløb dette er gældende [↑](#footnote-ref-2)